ועדת העבודה, הרווחה והבריאות, כנסת 15, פרוטוקול מספר 269, 2001-02-20 11:40

מוזמנים: שושנה שטראוס - עו"ד, משרד העבודה והרווחה

מוזמנים: לאה רוזנברג - עו"ד, המוסד לביטוח לאומי

מוזמנים: רפאל קיים - קופת-חולים לאומית

קצרנית: סדר-היום: הצעת חוק פ/1400 - הצעת חוק הביטוח הלאומי (תיקון - הזכאות

קצרנית: ואח' - הכנה לקריאה ראשונה.

קצרנית: הצעת חוק הביטוח הלאומי (תיקון - הזכאות לקבלת קצבת זיקנה שלמה), התשס"א-2001 (מאת חה"כ ע' א' דהאמשה ואח') (הכנה לקריאה ראשונה)

יאיר פרץ: אני מתכבד לפתוח את הישיבה.

יאיר פרץ: על סדר היום: הצעת חוק הביטוח הלאומי (תיקון - הזכאות לקבלת קיצבת זיקנה שלמה), התשס"א-2001.

יאיר פרץ: חבר-הכנסת דהאמשה יציג את הצעת החוק.

ע' א' דהאמשה: היועצת המשפטית אמרה דברים.

ע' א' דהאמשה: מטרת החוק ברורה, ומטרת התיקון ידועה.

ע' א' דהאמשה: אבל, כנראה, שחל שיבוש במחלקה המשפטית בניסוח הסעיף, ולכן 'נפלנו' על סעיף הלא נכון ואפילו בחוק הלא נכון.

ל' רוזנברג: זה יותר נכון.

ל' רוזנברג: זה החוק לא נכון.

ע' א' דהאמשה: זה החוק הלא נכון והסעיף הלא נכון.

ע' א' דהאמשה: הייתי מבקש, אם אנו יכולים, למצוא לזה דרך לנסח זאת בדרך הנכונה ולחזור.

ע' א' דהאמשה: בנוסח הקיים אין תועלת, היות וזה חלק מחוק הבטחת הכנסה בסעיף אחר.

ג'' וסרמן: מדובר בהצעה שעברה קריאה טרומית ונמצאת בוועדה להכנה לקריאה ראשונה.

ג'' וסרמן: לצערי, לא מדובר בחוק הנכון ולא בסעיף הנכון, ולמעשה יש לתקן את חוק הבטחת הכנסה שם קבוע הכלל שלוקחים בחשבון נכסים שגם לא מניבים.

ג'' וסרמן: רעיון הצעת החוק של חבר-הכנסת דהאמשה הוא לקבוע שלגבי נכסים מסויימים לא ילקחו בחשבון הכנסה רעיונית שאין בפועל.

ג'' וסרמן: מדובר בתיקון לחוק הבטחת הכנסה, ולא בחוק הביטוח הלאומי.

ג'' וסרמן: זה בכלל לא חוק הביטוח הלאומי.

ג'' וסרמן: לכן, צריך להגיש הצעת חוק חדשה וצריך להעביר אותה קריאה טרומית.

ג'' וסרמן: ואז, היא תבוא לדיון בוועדה ונוכל לשמוע את הדברים.

ע' א' דהאמשה: אנו לא נוכל להפיק שום תועלת מכל ההליך הזה.

ג'' וסרמן: אי אפשר.

יאיר פרץ: אני מציע לאפשר לחברים לשתות את כוס התה, לנעול את הישיבה ולהעביר זאת לדיון נוסף.

יאיר פרץ: אני נועל את הישיבה.

יאיר פרץ: אני מודה לכם.